钦定古今图书集成/明伦汇编/氏族典/第092卷 > 《廖用贤尚友录》 > 于焘
## 钦定古今图书集成/明伦汇编/氏族典/第092卷 > 《廖用贤尚友录》 > 于焘

按《寿光县志》：焘字彭年，博学能文，颇喜言兵。庆历中，
元昊数寇边，北人乘衅求关南地，丞相吕文靖公召
焘计之，焘云：“宜治西北行宫，若将亲征者，以压其谋。”
乃以大名府为北都，北人果请盟。仁宗春秋高，皇嗣
未立，登州岠嵎山数震，焘上疏曰：“岠嵎极东方，殆东
朝未建，人心摇动之象，宜早定储以安天下。”逮英宗
入继由齐邸，人以“先识”称之。